pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.สาธิต เร่งสร้างความเข้าใจสิทธิการเข้าถึงการดูแลแบบประคับประคองในวาระสุดท้าย
วันศุกร์ที่ 11 ตุลาคม 2562
รมช.สาธิต เร่งสร้างความเข้าใจสิทธิการเข้าถึงการดูแลแบบประคับประคองในวาระสุดท้าย
รัฐมนตรีช่วยว่าการกระทรวงสาธารณสุข เปิดโครงการถ่ายทอดองค์ความรู้และนิทรรศการวันดูแลผู้ป่วยประคับประคองและระยะท้ายสากล ปี 62 สร้างความเข้าใจประชาชน บุคลากรการแพทย์และสาธารณสุข ในสิทธิการรักษาแบบประคับประคองตามเจตนาผู้ป่วย ลดความทุกข์ทรมานในวาระสุดท้าย
รัฐมนตรีช่วยว่าการกระทรวงสาธารณสุข เปิดโครงการถ่ายทอดองค์ความรู้และนิทรรศการวันดูแลผู้ป่วยประคับประคองและระยะท้ายสากล ปี 2562 สร้างความเข้าใจประชาชน บุคลากรทางการแพทย์และสาธารณสุข ในสิทธิการรักษาแบบประคับประคองตามเจตนาของผู้ป่วย ลดความทุกข์ทรมานในวาระสุดท้าย
วันนี้ (11 ตุลาคม 2562) ที่ โรงพยาบาลราชวิถี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลัง เปิดโครงการถ่ายทอดองค์ความรู้และนิทรรศการวันดูแลผู้ป่วยประคับประคองและระยะท้ายสากล ปี 2562 (World Hospice and Palliative Care Day 2019) ในประเด็น Palliative Care : it’s “My care, My Right” : วาระสุดท้ายของชีวิต สิทธิที่เลือกได้ จัดโดยกรมการแพทย์ กระทรวงสาธารณสุข และเครือข่ายความร่วมมือทางวิชาการและบริการ มีผู้บริหาร บุคลากรทางการแพทย์และสาธารณสุข เครือข่ายภาคประชาชน และผู้ดูแลผู้ป่วยระยะสุดท้าย เข้าร่วมประชุม จํานวน 400 คน
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า ประเทศไทยได้จัดให้มีบริการดูแลแบบประคับประคองภายใต้สิทธิหลักประกันสุขภาพแห่งชาติ ทั้งด้านยาและอุปกรณ์การแพทย์ วางแผนการดูแลล่วงหน้า ร่วมกันระหว่างผู้ป่วย ครอบครัว ทีมผู้ให้การรักษา โดยผู้ป่วยสามารถทําหนังสือแสดงเจตนาปฏิเสธรับบริการสาธารณสุขที่เพียงเพื่อยื้อความตายในวาระสุดท้าย ลดความทุกข์ทรมาน และทีมผู้ให้การรักษาต้องสร้างความมั่นใจว่าจะปฏิบัติตามเจตนาเมื่อผู้ป่วยอยู่ในช่วงระยะสุดท้ายของชีวิต จึงต้องเร่งประชาสัมพันธ์ให้ประชาชน บุคลากรทางการแพทย์และสาธารณสุข เข้าใจเกี่ยวกับสิทธิในการเข้าถึงการดูแลแบบประคับประคองและระยะท้าย ซึ่งตามมติองค์การอนามัยโลกในปี พ.ศ. 2557 กําหนดเป็นบริการสุขภาพที่ให้ความสําคัญ มีการติดตามการดําเนินงาน โดยในปี พศ. 2558 ประเทศไทยได้รับการจัดอันดับการดูแลประคับประคองโดย The Economist
อยู่ในอันดับที่ 44 ของโลก และอันดับที่ 7 ของเอเชีย
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์ได้พัฒนาระบบบริการแบบประคับประคองและระยะท้ายของประเทศ โดยประสานงานกับสํานักงานหลักประกันสุขภาพแห่งชาติศูนย์การุณรักษ์ โรงพยาบาลศรีนครินทร์คณะแพทยศาสตร์มหาวิทยาลัยขอนแก่น เพื่อให้ผู้ป่วยสามารถเข้าถึงยามอร์ฟีน ยามาตรฐานและอุปกรณ์ทางการแพทย์ และร่วมกับเครือข่ายทางวิชาการในการพัฒนาบุคลากรทางการแพทย์ จัดทําข้อมูลช่องทางการติดต่อสื่อสารกับหน่วยบริการแบบประคับประคองของประเทศ เป็นการสร้างเครือข่ายการส่งต่อระหว่างหน่วยบริการ พร้อมรับการติดตามตรวจประเมินขององค์การอนามัยโลก
ทั้งนี้ ภายในงานมีกิจกรรมต่าง ๆ ประกอบด้วย นิทรรศการระบบบริการสุขภาพ กิจกรรมเขียนความต้องการครั้งสุดท้ายหากฉันต้องจากไปผ่าน “สมุดเบาใจ” กิจกรรมเกมส์ไพ่ชีวิต การเสวนาแลกเปลี่ยนเรียนรู้จากวิทยากรทรงคุณวุฒิ และเผยแพร่ข้อมูลช่องทางการติดต่อกับหน่วยบริการแบบประคับประคองของประเทศไทย
************************************ 11 ตุลาคม 2562
รัฐบาลไทย-ข่าวทำเนียบรัฐบาล-สำนักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19)
วันเสาร์ที่ 2 พฤษภาคม 2563
สํานักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19)
สํานักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19)
ในวันพุธที่ ๒๙ เมษายน ๒๕๖๓ เวลา ๑๐.๐๐ น.
ณ ห้องออกกําลังกายกระทรวงยุติธรรม ชั้น ๗ สํานักงานปลัดกระทรวงยุติธรรม
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม
เป็นประธานมอบ "ชุดเครื่องอุปโภคบริโภค" ให้แก่ผู้ที่ได้รับความเดือดร้อนจากสถานการณ์การแพร่ระบาด
ของโรคติดเชื้อไวรัสโคโรนา 2019 (COVID-19)
โดยมี นางสาวฉวีวรรณ แสนทวี ผู้อํานวยการสถาบันพัฒนาบุคลากรสํานักงานปลัดกระทรวงยุติธรรม
นายสํารวม บุญเสริม ผู้เชี่ยวชาญด้านทรัพยากรบุคคล
นางสาวแสงนภา ศรสิทธิ์ ผู้อํานวยการกองบริหารทรัพยากรบุคคล
และผู้ที่เกี่ยวข้องร่วมมอบ "ชุดเครื่องอุปโภคบริโภค" ให้แก่ ข้าราชการ พนักงาน และเจ้าหน้าที่
ที่ปฏิบัติหน้าที่ ณ สํานักงานปลัดกระทรวงยุติธรรม รวม ๒๓ คน ซึ่งมีการจัดสรรการมอบให้เหลื่อมเวลากัน
และจัดให้มีการเว้นระยะห่างทางสังคม เพื่อป้องกันโอกาสในการแพร่ระบาดของโรคติดเชื้อไวรัสโคโรนา 2019
การจัดสรร “ชุดเครื่องอุปโภคบริโภค” ในส่วนงบประมาณจะมาจากเงินกองทุนสวัสดิการสํานักงานปลัดกระทรวงยุติธรรม ซึ่งทางสํานักงานปลัดกระทรวงยุติธรรม เล็งเห็นถึงความสําคัญและมีความห่วงใย
บุคลากรและประชาชนที่ได้รับผลกระทบจากเหตุการณ์การแพร่ระบาด
ของโรคติดเชื้อไวรัสโคโรนา 2019 (COVID-19) ซึ่งภายใน "ชุดเครื่องอุปโภคบริโภค" ๑ ชุด
ประกอบด้วย ข้าวสาร ๕ กิโลกรัม
บะหมี่กึ่งสําเร็จรูป ๑๐ ซอง ปลากระป๋อง ๕ กระป๋อง ผักกาดดอง ๖ กระป๋อง
และหน้ากากอนามัยชนิดผ้า จํานวน ๑๐ ชิ้น
ทั้งนี้ สํานักงานปลัดกระทรวงยุติธรรม ยังมีเป้าหมายมอบให้กับประชาชนทั่วไปที่ได้รับผลกระทบจากเหตุการณ์ดังกล่าวอีก ซึ่งจะมีการคัดกรองและนัดหมายในการส่งมอบในโอกาสต่อไป
รัฐบาลไทย-ข่าวทำเนียบรัฐบาล-ฐานะการคลังของรัฐบาลในช่วง 10 เดือนแรกของปีงบประมาณ 2562 (ตุลาคม 2561 – กรกฎาคม 2562)
วันพฤหัสบดีที่ 22 สิงหาคม 2562
ฐานะการคลังของรัฐบาลในช่วง 10 เดือนแรกของปีงบประมาณ 2562 (ตุลาคม 2561 – กรกฎาคม 2562)
ฐานะการคลังของรัฐบาลตามระบบกระแสเงินสดในช่วง 10 เดือนแรกของปีงบประมาณ 2562 (ตุลาคม 2561 – กรกฎาคม 2562) รัฐบาลมีรายได้นําส่งคลังทั้งสิ้น จํานวน 2,129,025 ล้านบาท
ฐานะการคลังของรัฐบาลในช่วง 10 เดือนแรกของปีงบประมาณ 2562 (ตุลาคม 2561 – กรกฎาคม 2562)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ฐานะการคลังของรัฐบาลตามระบบกระแสเงินสดในช่วง 10 เดือนแรกของปีงบประมาณ 2562 (ตุลาคม 2561 – กรกฎาคม 2562) รัฐบาลมีรายได้นําส่งคลังทั้งสิ้น จํานวน 2,129,025 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 2,586,355 ล้านบาท รัฐบาลได้กู้เงินเพื่อชดเชยการขาดดุล จํานวน 322,978 ล้านบาท ส่งผลให้เงินคงคลัง ณ สิ้นเดือนกรกฎาคม 2562 มีจํานวนทั้งสิ้น 484,550 ล้านบาท
ฐานะการคลังของรัฐบาลตามระบบกระแสเงินสดในช่วง 10 เดือนแรกของปีงบประมาณ 2562
(ตุลาคม 2561 – กรกฎาคม 2562)
หน่วย: ล้านบาท
10 เดือนแรก เปรียบเทียบ
ปีงบประมาณ 2562 ปีงบประมาณ 2561 จํานวน ร้อยละ
1. รายได้ 2,129,025 2,023,699 105,326 5.2
2. รายจ่าย 2,586,355 2,549,602 36,753 1.4
3. ดุลเงินงบประมาณ (457,330) (525,903) 68,573 13.0
4. ดุลเงินนอกงบประมาณ (14,534) (3,807) (10,727) (281.8)
5. ดุลเงินสดก่อนกู้ (3+4) (471,864) (529,710) 57,846 10.9
6. เงินกู้เพื่อชดเชยการขาดดุล 322,978 410,788 (87,810) (21.4)
7. ดุลเงินสดหลังกู้ (5+6) (148,886) (118,922) (29,964) (25.2)
8. เงินคงคลังปลายงวด 484,550 404,836 79,714 19.7
หมายเหตุ: ตัวเลขเบื้องต้น ณ วันที่ 15 สิงหาคม 2562
ที่มา: กรมบัญชีกลาง และสํานักงานเศรษฐกิจการคลัง
โทร. 0 2273 9020 ต่อ 3558, 3563
Government’s Fiscal Balance Report: The First 10 Months of Fiscal Year 2019 (October 2018 – July 2019)
Mr. Lavaron Sangsnit, Director–General of the Fiscal Policy Office and Ministry of Finance’s Spokesperson stated that in the first 10 months of fiscal year 2019 (October 2018 – July 2019), the government has received 2,129,025 million baht in revenue. The government budget disbursement was at 2,586,355 million baht. To finance such deficit, the government has borrowed 322,978 million baht. Therefore, the treasury reserve at the end of July 2019 was at 484,550 million baht.
Government’s Fiscal Balance on Cash Basis Report: The First 10 Months of Fiscal Year 2019
(October 2018 – July 2019)
Unit: Million Baht
First 10 Months Change (%yoy)
2019 2018 Amount Percent
1. Revenue 2,129,025 2,023,699 105,326 5.2
2. Expenditure 2,586,355 2,549,602 36,753 1.4
3. Budgetary Balance (457,330) (525,903) 68,573 13.0
4. Non Budgetary Balance (14,534) (3,807) (10,727) (281.8)
5. Cash Balance (3+4) (471,864) (529,710) 57,846 10.9
6. Deficit Financing 322,978 410,788 (87,810) (21.4)
7. Cash Balance after Financing (5+6) (148,886) (118,922) (29,964) (25.2)
8. Treasury Reserve 484,550 404,836 79,714 19.7
As of August 15th, 2019
Source: Comptroller General’s Department and Fiscal Policy Office
Tel.: 0 2273 9020 # 3558, 3563
รัฐบาลไทย-ข่าวทำเนียบรัฐบาล-ก.ยุติธรรม รับเรื่องร้องเรียนขอความเป็นธรรม
วันอังคารที่ 9 พฤษภาคม 2560
ก.ยุติธรรม รับเรื่องร้องเรียนขอความเป็นธรรม
พันตํารวจเอกดุษฎี อารยวุฒิ รองปลัดกระทรวงยุติธรรม ได้รับเรื่องราวร้องทุกข์ขอความเป็นธรรมจาก นาย โหม ฉี จิน
เมื่อวันอังคารที่ ๙ พฤษภาคม ๒๕๖๐ เวลา ๑๐.๐๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พันตํารวจเอกดุษฎี อารยวุฒิ รองปลัดกระทรวงยุติธรรม
ได้รับเรื่องราวร้องทุกข์ขอความเป็นธรรมจาก
นาย โหม ฉี จิน ซึ่งร้องขอความเป็นธรรมกรณี มีการกลั่นแกล้ง
กล่าวหาจับกุมดําเนินคดีในประเทศไทย โดยมีการข่มขู่เรียกร้องผลประโยชน์
เพื่อแลกกับการยุติการดําเนินคดีเพื่อปล่อยตัว โดยอ้างเป็นเจ้าพนักงานตํารวจระดับสูง
รัฐบาลไทย-ข่าวทำเนียบรัฐบาล-ข่าวฝากประชาสัมพันธ์  สศช. ประกาศรับสมัครบุคคลเข้ารับตำแหน่งรองผู้อำนวยการศูนย์ประสานงานฯ IMT-GT (CIMT)
วันพฤหัสบดีที่ 18 ตุลาคม 2561
ข่าวฝากประชาสัมพันธ์  สศช. ประกาศรับสมัครบุคคลเข้ารับตําแหน่งรองผู้อํานวยการศูนย์ประสานงานฯ IMT-GT (CIMT)
ข่าวฝากประชาสัมพันธ์
สศช. ประกาศรับสมัครบุคคลเข้ารับตําแหน่งรองผู้อํานวยการศูนย์ประสานงานฯ IMT-GT (CIMT)
วันนี้ (18ต.ค.61)ที่กระทรวงมหาดไทย นายธนาคม จงจิระ รองปลัดกระทรวงมหาดไทยเปิดเผยว่า กระทรวงมหาดไทยได้สนับสนุนความร่วมมือสํานักงานคณะกรรมการพัฒนาการเศรษฐกิจและสังคมแห่งชาติ โดยได้เข้าร่วมเป็นองค์ประกอบในคณะกรรมการสรรหาบุคคลเข้ารับตําแหน่งรองผู้อํานวยการศูนย์ประสานงานความร่วมมืออนุภูมิภาคแผนงานการพัฒนาเขตเศรษฐกิจสามฝ่ายอินโดนีเซีย มาเลเซีย ไทย(IMT – GT) (CIMT)โดยเมื่อวันที่ 8 ตุลาคมที่ผ่านมา ที่ประชุมคณะกรรมการฯ ได้มีมติเห็นชอบข้อกําหนดในร่างประกาศรับสมัครบุคคลเพื่อเข้ารับการคัดเลือกเป็นผู้แทนประเทศไทยในตําแหน่งรองผู้อํานวยการศูนย์ประสานงานฯ แผนงานIMT-GT (CIMT)
รองปลัดกระทรวงมหาดไทย กล่าวว่าขณะนี้ได้อยู่ระหว่างรับสมัครบุคคลเพื่อสรรหาเข้ารับตําแหน่งดังกล่าวเพื่อปฏิบัติงาน ณ ศูนย์CIMTนครปุตราจายา ประเทศมาเลเซีย เปิดรับสมัครระหว่างวันที่ 12 ตุลาคม 2561 ถึง 14 พฤศจิกายน 2561ผู้ที่มีความสนใจเข้ารับการคัดเลือก สามารถยื่นใบสมัครพร้อมเอกสารที่เกี่ยวข้อง ได้ด้วยตนเองที่สํานักงานยุทธศาสตร์และประสานความร่วมมือระหว่างประเทศ (สปร.) อาคาร 6 ชั้น 4 สํานักงานคณะกรรมการพัฒนาการเศรษฐกิจและสังคมแห่งชาติ ในวันและเวลาราชการหรือเข้าดูรายละเอียดได้ที่www.nesdb.go.th/ewt_news.php?nid=8307&filename=index
รัฐบาลไทย-ข่าวทำเนียบรัฐบาล-นายกรัฐมนตรี เผย เข้าใจความเสียสละของทหารผ่านศึก พร้อมส่งเสริมสนับสนุนให้ผู้คนเหล่านี้ มีรายได้เลี้ยงครอบครัว
วันอังคารที่ 31 มกราคม 2560
นายกรัฐมนตรี เผย เข้าใจความเสียสละของทหารผ่านศึก พร้อมส่งเสริมสนับสนุนให้ผู้คนเหล่านี้ มีรายได้เลี้ยงครอบครัว
นายกรัฐมนตรี เผย เข้าใจความเสียสละของทหารผ่านศึก พร้อมส่งเสริมสนับสนุนให้ผู้คนเหล่านี้ มีรายได้เลี้ยงครอบครัว
วันนี้ (31 มกราคม 2560) เวลา 09.15 น. ณ ห้องรับรอง ตึกบัญชาการ 1 ทําเนียบรัฐบาล คุณหญิงแสงเดือน ณ นคร ประธานมูลนิธิสงเคราะห์ครอบครัวทหารผ่านศึก ในพระราชูปถัมภ์สมเด็จพระศรีนครินทราบรมราชชนนี นําคณะกรรมการฝ่ายจําหน่ายดอกไม้ พร้อมเหล่าทหารอากาศรุ่นใหม่ เข้าพบ พลเอก ประยุทธ์ จันทร์โอชา นายกรัฐมนตรี เพื่อมอบดอกป๊อปปี้ซึ่งเป็นสัญลักษณ์แสดงความระลึกถึงและเชิดชูเกียรติทหารผ่านศึก เนื่องใน "วันทหารผ่านศึก" 3 ก.พ. นี้
สําหรับ มูลนิธิสงเคราะห์ครอบครัวทหารผ่านศึกฯ นั้น ได้ดําเนินงานสืบเนื่องมาจาก "วันทหารผ่านศึก" โดยทางมูลนิธิสงเคราะห์ครอบครัวทหารผ่านศึก ในพระราชูปถัมภ์สมเด็จพระศรีนครินทราบรมราชชนนี ได้จัดให้มีการจําหน่ายดอกป๊อปปี้ พร้อมกับจัดกิจกรรม "สัปดาห์ดอกป๊อปปี้" ระหว่างวันที่ 28 ม.ค. - 3 ก.พ. พ.ศ. 2560 นี้ รวม 7 วัน โดยจะมีอาสาสมัครเดินสายออกจําหน่ายดอกป๊อปปี้ในราคาดอกละ 20 บาท ในเขตกรุงเทพฯ และปริมณฑล เพื่อนํารายได้สมทบเข้ากองทุน โดยนํารายได้มาสงเคราะห์ครอบครัวทหาร ตํารวจ พลเรือน และอาสาสมัคร ตลอดจนสาธารณกุศลอื่น ๆ ซึ่งนับเป็นโอกาสที่ผู้คนทั้งหลายจะได้แสดงความระลึกถึง และช่วยเหลือทหารผ่านศึกและครอบครัว ด้วยการซื้อดอกป๊อปปี้ที่เป็นสัญลักษณ์ของทหารผ่านศึก ตลอดจนเป็นการรําลึกถึงคุณงามความดีและวีรกรรมของเหล่าทหารหาญเหล่านี้ต่อไป
โอกาสนี้ นายกรัฐมนตรี ได้กล่าวชื่นชมพร้อมกับให้กําลังใจว่า นายกรัฐมนตรีเข้าใจถึงการเสียสละของเหล่าทหารผ่านศึกเหล่านี้ เพราะตัวเองก็เป็นทหารผ่านศึกคนหนึ่งเช่นกัน เป็นความภาคภูมิใจอย่างยิ่งที่ได้ทําเพื่อประเทศชาติและประชาชน พร้อมเป็นกําลังใจให้กับผู้เสียสละเพื่อประเทศชาติทุกคน อีกทั้งนายกรัฐมนตรี ได้อวยพรให้เหล่าทหารอากาศรุ่นใหม่ประสบความสําเร็จในหน้าที่การรับราชการทหารต่อไป และจะเป็นกําลังใจให้บุคคลเหล่านี้ ซึ่งมีความมุ่งมั่นทํางานรับใช้ชาติด้วยความภาคภูมิใจ ซึ่งวันข้างหน้าคนเหล่านี้เติบโตและมีภาระหน้าที่ที่สําคัญต้องรับผิดชอบ เสียสละเพื่อส่วนรวม และที่สําคัญในวันข้างหน้าทหารอากาศรุ่นใหม่นี้ จะเติบโตก้าวหน้าได้เป็นผู้บังคับบัญชาการทหารอากาศได้ในอนาคต
ทั้งนี้ นายกรัฐมนตรี ได้รับซื้อดอกป๊อบปี้ทั้งหมด มอบให้เป็นของขวัญแก่ สื่อมวลชนและเจ้าหน้าที่ทําเนียบรัฐบาล เพื่อสมทบเข้ากองทุนทหารผ่านศึก ซึ่งเงินจากการจําหน่ายดอกไม้ป๊อปปี้นั้น ส่วนหนึ่งจะนําไปช่วยเหลือผู้ประสบอุทกภัยภาคใต้ และอีกส่วนหนึ่งก็เพื่อนําเงินไปช่วยเหลือผู้ที่เสียสละเพื่อประเทศชาติ อีกด้วย
----------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วราวุธ แถลงผลการประชุมคณะกรรมการนโยบายที่ดินแห่งชาติ ครั้งที่ ๑/๒๕๖๓
วันศุกร์ที่ 17 มกราคม 2563
วราวุธ แถลงผลการประชุมคณะกรรมการนโยบายที่ดินแห่งชาติ ครั้งที่ ๑/๒๕๖๓
กระทรวงทรัพยากรธรรมชาติและสิ่งแวดล้อม จัดการประชุม คณะกรรมการนโยบายที่ดินแห่งชาติ ครั้งที่ ๑/๒๕๖๓ โดยมี พลเอก ประยุทธ์  จันทร์โอชา นายกรัฐมนตรี เป็นประธานการประชุม ร่วมกับหน่วยงานที่เกี่ยวข้องกับการบริหารจัดการที่ดินของประเทศ ณ ตึกภักดีบดินทร์ ทําเนีย
วราวุธ แถลงผลการประชุมคณะกรรมการนโยบายที่ดินแห่งชาติ ครั้งที่ ๑/๒๕๖๓
กระทรวงทรัพยากรธรรมชาติและสิ่งแวดล้อม จัดการประชุม คณะกรรมการนโยบายที่ดินแห่งชาติ ครั้งที่ ๑/๒๕๖๓ โดยมี พลเอก ประยุทธ์ จันทร์โอชา นายกรัฐมนตรี เป็นประธานการประชุม ร่วมกับหน่วยงานที่เกี่ยวข้องกับการบริหารจัดการที่ดินของประเทศณ ตึกภักดีบดินทร์ ทําเนียบรัฐบาล
วานนี้ (๑๖มกราคม ๒๕๖๓) เวลา ๑๕.๑๕น.ภายหลังเสร็จสิ้นการประชุมคณะกรรมการนโยบายที่ดินแห่งชาติ ครั้งที่ ๑/๒๕๖๓ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม แถลงผลการประชุมดังกล่าว สรุปดังนี้
๑. เรื่องเพื่อทราบ จํานวน ๔ เรื่อง
๑.๑ ผลการดําเนินงานของคณะกรรมการนโยบายที่ดินแห่งชาติ
๑.๒ ความคืบหน้าการเสนอร่างพระราชบัญญัติปรับปรุง กระทรวง ทบวง กรม (ฉบับที่..) พ.ศ. .... (การจัดตั้งสํานักงานคณะกรรมการนโยบายที่ดินแห่งชาติ)
๑.๓ มติคณะรัฐมนตรี เมื่อวันที่ ๒๔ เมษายน ๒๕๖๒ เรื่อง ความคืบหน้าการดําเนินการปรับปรุงแผนที่
แนวเขตที่ดินของรัฐแบบบูรณาการ มาตราส่วน ๑ : ๔๐๐๐ (One Map)
๑.๔มติคณะรัฐมนตรี เมื่อวันที่ ๓ ธันวาคม ๒๕๖๒ เรื่อง การแต่งตั้งกรรมการผู้ทรงคุณวุฒิในคณะกรรมการ นโยบายที่ดินแห่งชาติ
ที่ประชุมรับทราบตามที่ฝ่ายเลขานุการ คทช. เสนอ
๒. เรื่องเพื่อพิจารณา
๒.๑ การแต่งตั้งคณะอนุกรรมการภายใต้คณะกรรมการนโยบายที่ดินแห่งชาติที่ประชุมมีมติเห็นชอบการแต่งตั้งคณะอนุกรรมการภายใต้ คทช. จํานวน 9 คณะ รวมทั้งองค์ประกอบ หน้าที่และอํานาจ เพื่อขับเคลื่อนการดําเนินงานตามภารกิจของ คทช. โดยมีคณะอนุกรรมการ ประกอบด้วย
๑) คณะอนุกรรมการจัดหาที่ดิน
๒) คณะอนุกรรมการจัดที่ดิน
๓) คณะอนุกรรมการส่งเสริมและพัฒนาอาชีพ
๔) คณะอนุกรรมการนโยบายที่ดินจังหวัด (คทช.จังหวัด)
๕) คณะอนุกรรมการกลั่นกรองกฎหมายการบริหารจัดการที่ดินและทรัพยากรดิน
๖) คณะอนุกรรมการนโยบาย แนวทาง และมาตรการการบริหารจัดการที่ดินและทรัพยากรดิน
๗) คณะอนุกรรมการกํากับ ติดตาม และประเมินผล
๘) คณะอนุกรรมการสารสนเทศที่ดินและทรัพยากรดิน
๙) คณะอนุกรรมการปรับปรุงแผนที่แนวเขตที่ดินของรัฐแบบบูรณาการ มาตราส่วน ๑ : ๔๐๐๐ (Onemap)
๒.๒ ข้อเสนอโครงสร้างสํานักงานคณะกรรมการนโยบายที่ดินแห่งชาติ และกรอบอัตรากําลังที่ประชุมมีมติเห็นชอบในหลักการตามข้อเสนอโครงสร้างสํานักงานคณะกรรมการนโยบายที่ดินแห่งชาติ และการเพิ่มอัตรากําลัง
ในการปฏิบัติหน้าที่รองรับภารกิจของ คทช.
๒.๓ที่ประชุมเห็นชอบแนวทางแก้ไขปัญหาความเดือดร้อนของราษฎรบ้านปางมะโอ หมู่ที่ ๑๒ตําบลแม่พุง อําเภอวังชิ้น จังหวัดแพร่และให้กรมป่าไม้นําเสนอคณะรัฐมนตรีเพื่อพิจารณาต่อไป
๒.๔ที่ประชุมเห็นชอบการขอทบทวนและยกเลิกมติคณะรัฐมนตรีเกี่ยวกับการใช้พื้นที่ลุ่มน้ําชั้นที่ ๑และให้ฝ่ายเลขานุการ ฯ นําเสนอความเห็นของ คทช. ต่อคณะรัฐมนตรีต่อไป
๓. เรื่องอื่น ๆ
ที่ประชุมรับทราบแนวทางการแก้ไขปัญหากลุ่มสมัชชาคนจน และความคืบหน้าการแก้ไขปัญหาตามข้อเสนอของขบวนการประชาชนเพื่อสังคมที่เป็นธรรม (ขปส.)
รัฐบาลไทย-ข่าวทำเนียบรัฐบาล-รมช.สาธิต มอบนโยบายให้ความสำคัญ อสม. เป็นกองทัพภาคประชาชนระบบสุขภาพของประเทศ
วันจันทร์ที่ 30 กันยายน 2562
รมช.สาธิต มอบนโยบายให้ความสําคัญ อสม. เป็นกองทัพภาคประชาชนระบบสุขภาพของประเทศ
รัฐมนตรีช่วยว่าการกระทรวงสาธารณสุข ตรวจเยี่ยมกรมสนับสนุนบริการสุขภาพ มอบนโยบายให้ความสําคัญอาสาสมัครสาธารณสุขประจําหมู่บ้าน (อสม.) ที่เป็นจิตอาสาดูแลสุขภาพประชาชน จัดสวัสดิการที่เหมาะสม เพื่อเป็นขวัญและกําลังใจ
วันนี้ (30 กันยายน 2562) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และคณะ ตรวจเยี่ยมการดําเนินงานพร้อมมอบนโยบายผู้บริหารกรมสนับสนุนบริการสุขภาพส่วนกลาง และประชุมทางไกลผ่านระบบวิดีโอกับกับผู้บริหารศูนย์สนับสนุนบริการสุขภาพที่ 1 – 12 และศูนย์สาธารณสุขมูลฐาน (ศสมช.) 5 ศูนย์ และให้สัมภาษณ์ว่า วันนี้ ได้มีโอกาสมาตรวจเยี่ยมกรมสนับสนุนบริการสุขภาพ จากวิสัยทัศน์ของกรมที่เป็นองค์กรหลักในการบริหารจัดการระบบบริการสุขภาพและระบบสุขภาพภาคประชาชน เพื่อการคุ้มครองผู้บริโภคและการพึ่งตนเองด้านสุขภาพที่ยั่งยืนแบบมีส่วนร่วม เมื่อประชาชนมีความรอบรู้ด้านสุขภาพและมีวินัยในการดูแลสุขภาพตนเอง จะทําให้ประชาชนเข้มแข็ง พึ่งพาตนเองด้านสุขภาพได้
ดร.สาธิตกล่าวต่อว่า ได้มอบนโยบายให้ดําเนินการต่อเนื่องใน 4 เรื่อง คือ 1.การพัฒนาศักยภาพอาสาสมัครสาธารณสุขประจําหมู่บ้าน (อสม.) ให้เป็น อสม. 4.0 ซึ่งจะครบ 1 ล้าน 4 หมื่นคนในปี 2563 และเพิ่มศักยภาพเป็น อสม. หมอประจําบ้าน มีความรอบรู้ด้านสุขภาพและด้านดิจิตัล ที่สําคัญคือการเป็นจิตอาสาดูแลสุขภาพและเป็นต้นแบบการดูแลสุขภาพแก่ประชาชน เพื่อเป็นกองทัพภาคประชาชนระบบสุขภาพของประเทศ โดยจะดูแลเร่งรัดการจัดตั้งกองทุน เป็นสวัสดิการและขวัญกําลังใจแก่ อสม. เช่น กองทุนฌาปนกิจ กองทุนสํารองเลี้ยงชีพ เป็นต้น 2.การก่อสร้างอาคารต่าง ๆ ขอให้เป็นไปตามระยะเวลา และส่งสัญญาณเตือนเมื่อเห็นว่าอาจล่าช้า 3.การยกระดับมาตรฐานโรงพยาบาลเอกชนเพื่อสนับสนุนการเป็นศูนย์กลางสุขภาพนานาชาติ (Medical Hub) ซึ่งขณะนี้มีโรงพยาบาลเอกชนผ่านมาตรฐานเจซีไอแล้ว 70 แห่งมากที่สุดในอาเซียน การแก้ไขประกาศกระทรวงสาธารณสุขโครงการเจ็บป่วยฉุกเฉินวิกฤตทุกที่ ดีทุกสิทธิ์ (UCEP) ให้สามารถอุทธรณ์ได้ เพื่อให้ประชาชนมีโอกาสเข้าถึงบริการได้มากขึ้น และ4.การสร้างความรอบรู้ดานสุขภาพให้ประชาชนในการดูแลจัดการสุขภาพของตนเอง
“ผมมีวิสัยทัศน์การบริหารงาน 3 ข้อ คือ ความโปร่งใส มีธรรมาภิบาลและตรวจสอบได้ มีข้อมูลที่ครบถ้วนรอบด้าน ตัดสินใจด้วยดุลยพินิจ รวดเร็ว และมีการสื่อสารที่ครบถ้วน ทั้งสื่อหลัก สื่อรอง สื่อออนไลน์ สื่อบุคคล อยากฝากเป็นข้อคิดให้กับผู้บริหารและเจ้าหน้าที่ของกรมสนับสนุนบริการสุขภาพ ซึ่งทุกวันนี้เป็นยุคที่ข้อมูลข่าวสารมีความรวดเร็ว ต้องทํางานและประชาสัมพันธ์ให้ถึงประชาชน จะประสบความสําเร็จ”
สําหรับในปี 2563 จะเร่งรัดการดําเนินงานใน 5 เรื่อง คือ 1.โครงการพระราชดําริพัฒนาสุขศาลาพระราชทาน ตามพระราชดําริสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารี 22 แห่ง ดูแลสุขภาพนักเรียนและประชาชน ลดความเหลื่อมล้ํา เพิ่มการเข้าถึงบริการพื้นฐาน 2.ด้านสุขภาพภาคประชาชน ระบบสุขภาพปฐมภูมิตาม พ.ร.บ.ระบบสุขภาพปฐมภูมิ พ.ศ.2562 3.การคุ้มครองผู้บริโภคด้านสุขภาพบริการ พัฒนาปรับปรุงกฎหมาย สถานพยาบาลภาครัฐและเอกชน สถานประกอบการเพื่อสุขภาพ การยื่นขออนุญาตและขึ้นทะเบียนออนไลน์ 4.มาตรฐานระบบบริการสุขภาพ กําหนดมาตรฐานการออกแบบอาหารและสภาพแวดล้อม มาตรฐานวิศวกรรมการแพทย์ และ5.การพัฒนาคุณภาพการบริหารจัดการองค์กร เป็นองค์กรแห่งความสุข และองค์กรดิจิตัล
************************************** 30 กันยายน 2562
รัฐบาลไทย-ข่าวทำเนียบรัฐบาล-โฆษกรัฐบาลแจงเหตุจำเป็นต้องจัดระเบียบแจกอาหารประชาชน เลี่ยงโควิด-19 ไม่อยากให้มี Super Spreader
วันพฤหัสบดีที่ 23 เมษายน 2563
โฆษกรัฐบาลแจงเหตุจําเป็นต้องจัดระเบียบแจกอาหารประชาชน เลี่ยงโควิด-19 ไม่อยากให้มี Super Spreader
โฆษกรัฐบาลแจงเหตุจําเป็นต้องจัดระเบียบแจกอาหารประชาชน เลี่ยงโควิด-19 ไม่อยากให้มี Super Spreader
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ชี้แจงกรณีที่กระทรวงมหาดไทย และกรุงเทพมหานคร ออกประกาศจัดระเบียบสําหรับผู้ที่จะมาแจกอาหารให้กับพี่น้องประชาชน ที่ได้รับความเดือดร้อน และได้รับผลกระทบจากมาตรการรัฐบาล เพราะห่วงใยประชาชนไม่ต้องการให้เกิดการแพร่เชื้อไวรัสโควิด-19 ในกรณีที่มีประชาชนมารวมตัวกันใกล้ ๆ เป็นจํานวนมาก
อย่างไรก็ดี การที่มีผู้มีจิตศรัทธาและจิตอาสาทําอาหารออกมาแจกจ่ายให้กับประชาชน ถือเป็นเรื่องที่น่ายินดี ที่มีการช่วยเหลือประชาชนผู้ที่ได้รับความเดือดร้อน จากการแพร่ระบาดของโควิด-19 ในพื้นที่ต่าง ๆ ถือเป็นเรื่องที่ดีน่ายกย่อง ซึ่งการจัดระเบียบของกระทรวงหมาดไทยและกรุงเทพมหานครเพื่อป้องกันไม่ให้ประชาชนที่เข้ามารับสิ่งของอยู่ใกล้ชิดกันเกินไป ทุกคนต้องเว้นระยะห่างทางสังคม SOCIAL DISTANCING เพื่อลดการแพร่ระบาดของเชื้อไวรัสโควิด-19
"ประกาศดังกล่าวไม่ถือว่าเป็นนโยบายสิ้นคิดอย่างที่มีนักการเมืองกล่าวหาแต่อย่างใด แต่เป็นวิธีการช่วยป้องกันการแพร่ระบาดของโควิดมากกว่า เชื่อว่าผู้มีจิตศรัทธาและจิตอาสาทั้งหลายเขาเข้าใจในเรื่องนี้ดี ว่าทุกฝ่ายมีความหวังดีต่อพี่น้องประชาชน ไม่อยากเห็นนักการเมืองบางคน ใช้สถานการณ์แบบนี้ออกมาตอบโต้หรือตําหนิในสิ่งที่ภาครัฐดําเนินการอยู่ เชื่อว่าทุกคนทุกฝ่ายได้ช่วยกันแก้ปัญหาโรคโควิด-19 ไปด้วยกันอยู่แล้วทุกวันนี้" โฆษกประจําสํานักนายกรัฐมนตรีกล่าว
ในส่วนของรัฐบาลเข้าใจถึงความไม่สะดวกของทั้งผู้มีจิตศรัทธาและจิตอาสา รวมทั้งประชาชนที่รอรับอาหาร แต่เพื่อป้องกันการแพร่ระบาดของโควิด-19 รัฐบาลจําเป็นต้องมีกฎระเบียบในการแจกสิ่งของ หากเราไม่มีกฎระเบียบออกมาอาจจะสร้างปัญหาให้กับพี่น้องประชาชนภายหลังได้ อาจจะติดเชื้อโรควิด-19 เพิ่มขึ้น อยากให้นักการเมืองบางคนเข้าใจเจตนาที่ภาครัฐดําเนินการอยู่ อย่ามองเพียงแค่ประเด็นทางการเมือง ขอให้ทุกฝ่ายช่วยกัน
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ยุติธรรม” พิจารณาร่างกฎหมายฯ การให้บริการด้านนิติวิทยาศาสตร์
วันอังคารที่ 22 พฤศจิกายน 2559
“ยุติธรรม” พิจารณาร่างกฎหมายฯ การให้บริการด้านนิติวิทยาศาสตร์
นายชาญเชาวน์  ไชยานุกิจ ปลัดกระทรวงยุติธรรม เป็นประธานในการประชุมคณะกรรมการกํากับการให้บริการด้านนิติวิทยาศาสตร์ ครั้งที่ ๑/๒๕๕๙
เมื่อวันอังคารที่ ๒๒ พฤศจิกายน ๒๕๕๙ เวลา ๑๐.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานในการประชุมคณะกรรมการกํากับการให้บริการด้านนิติวิทยาศาสตร์ ครั้งที่ ๑/๒๕๕๙
เพื่อพิจารณาร่างกฎหมายลําดับรอง จํานวน ๖ ฉบับ
เพื่อเพิ่มประสิทธิภาพในการอํานวยความยุติธรรม
รวมทั้งส่งเสริมและพัฒนางานด้านนิติวิทยาศาสตร์ให้ได้มาตรฐานสากล
โดยมีคณะกรรมการผู้ทรงคุณวุฒิและผู้ที่เกี่ยวข้องเข้าร่วมฯ
ณ ห้องประชุม ค.ต.ป. ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติ กรุงเทพมหานคร
รัฐบาลไทย-ข่าวทำเนียบรัฐบาล-แนวทางการปรับแผนปฏิรูปประเทศตามมติคณะรัฐมนตรี ๓ ธันวาคม ๒๕๖๒
วันศุกร์ที่ 10 กรกฎาคม 2563
แนวทางการปรับแผนปฏิรูปประเทศตามมติคณะรัฐมนตรี ๓ ธันวาคม ๒๕๖๒
สรุปการตอบกระทู้ถามในการประชุมวุฒิสภา วันจันทร์ที่ ๒๓ ธันวาคม ๒๕๖๒
๒. กระทู้ถามด้วยวาจา จํานวน ๑ กระทู้ ดังนี้
กระทู้ถามด้วยวาจา ลําดับที่ ๑
เรื่อง  แนวทางการปรับแผนปฏิรูปประเทศตามมติคณะรัฐมนตรี ๓ ธันวาคม ๒๕๖๒
ผู้ตั้งกระทู้ถาม นายคํานูณ สิทธิสมาน สมาชิกวุฒิสภา
ถาม นายกรัฐมนตรี
ผู้ตอบ รัฐมนตรีประจําสํานักนายกรัฐมนตรี (นายเทวัญ ลิปตพัลลภ)
ผู้ถาม : นายคํานูณ สิทธิสมาน สมาชิกวุฒิสภา ถามกระทู้โดยสรุปดังนี้
ด้วยเมื่อวันที่ ๕ เมษายน ๒๕๖๐ ได้มีการประกาศแผนการปฏิรูปประเทศ ทั้ง ๑๑ ด้านในราชกิจจานุเบกษา ต่อมาเมื่อวันที่ ๓ ธันวาคม ๒๕๖๒ คณะรัฐมนตรีได้มีมติให้มีการปรับปรุงแผนการปฏิรูปประเทศดังกล่าว จึงขอถามว่าจะมีการดําเนินการตามมติคณะรัฐมนตรีดังกล่าวอย่างไร ทั้งนี้หากเป็นไปตามรัฐธรรมนูญ มาตรา ๒๗๐ ซึ่งบัญญัติให้ คณะรัฐมนตรีแจ้งความคืบหน้าต่อรัฐสภาเพื่อทราบทุกสามเดือน จึงขอเสนอให้สํานักงานสภาพัฒนาการเศรษฐกิจและสังคมแห่งชาติมาให้ข้อมูลชี้แจงว่าจะปรับแผนดังกล่าวอย่างไร พร้อมรับฟังความคิดเห็นของสมาชิกวุฒิสภาทุกท่าน ซึ่งมีประสบการณ์ในการทําแผนการปฏิรูปประเทศ มาพอสมควร เพื่อนําไปปรับก่อนที่จะนําไปเสนอต่อคณะรัฐมนตรี ซึ่งเชื่อว่าจะเป็นการร่วมกันทํางานเชิงรุกที่เป็นประโยชน์อย่างยิ่ง
ผู้ตอบ : รัฐมนตรีประจําสํานักนายกรัฐมนตรี (นายเทวัญ ลิปตพัลลภ) ตอบชี้แจงกระทู้โดยสรุปดังนี้
นายเทวัญ ลิปตพัลลภ รัฐมนตรีประจําสํานักนายกรัฐมนตรี ได้รับมอบหมายให้ตอบกระทู้ถามได้ตอบชี้แจงว่า ตามมติคณะรัฐมนตรี ๓ ธันวาคม ๒๕๖๒ คณะกรรมการยุทธศาสตร์ชาติได้มีการประชุมและปรับแผนการปฏิรูปประเทศ และเสนอคณะรัฐมนตรีให้ความเห็นชอบ ดังนี้ ๑) กําหนดเป้าหมายและตัวชี้วัดในระดับแผน ๒) การตัดกิจกรรมที่เข้าข่ายเป็นภารกิจปกติของหน่วยงานออก และคัดเลือกเฉพาะกิจกรรมปฏิรูปประเทศที่จะส่งผลให้เกิดความเปลี่ยนแปลงต่อประชาชนอย่างมีนัยสําคัญ ๓) การทบทวนกฎหมายภายใต้แผนการปฏิรูปประเทศ ๔) การทบทวนข้อเสนอให้จัดตั้งหน่วยงานของรัฐตามแผนการปฏิรูปประเทศ ๕) พิจารณาความเห็นของหน่วยงานรับผิดชอบตามแผนการปฏิรูปประเทศ และ ๖) ปรับเค้าโครงของแผนการปฏิรูปประเทศแต่ละด้านให้เป็นรูปแบบเดียวกัน ทั้งนี้ มอบหมายคณะกรรมการปฏิรูปประเทศดําเนินการตามขั้นตอน กรอบ ระยะเวลาของกฎหมาย รวมทั้งการรับฟังความคิดเห็นของภาคส่วนต่าง ๆ ให้ดําเนินการร่วมกันเพื่อประสิทธิภาพในการดําเนินการ คาดว่าจะแล้วเสร็จปลายเดือนเมษายน ๒๕๖๓
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)